open-index/open-wikipedia-markdown huggingface dataset:
Едм-Себастјен Жора

**Едм-Себастјен Жора** (,  - ) — фрнцуски астроном, познат по изработката на карта ка сите 64 ѕвезди од јатото Плејади во 1786 г. Бил член на Француската академија на науките. Првично ја изучувал уметноста и бил награден со медал од Кралската академија на сликарството и вајарството во Париз, а во 1750 г. ја објавил книгата „Есеј за перспективата во служба на уметниците“ (*Essai de perspective à l'usage des artistes*). Бил син на бакрорезецот Едм Жора и Мари-Шарот (мом. Ле Клерк). Бил основоположник на разни населби преземени од Воената школа во полза на астрономијата. Во 1783 г. бил изгласан за почесен странски член на Американската академија на уметностите и науките.

## Наводи

## Надворешни врски
* Едм-Себастјен Жора на arthistoricum.net 

Категорија:Француски астрономи
Категорија:Членови на Француската академија на науките
Категорија:Членови на Американската академија на уметностите и науките
Категорија:Луѓе од Париз
Категорија:Починати во Париз
Авантура (жанр)

[мини|150px|''[Пат околу светот за 80 дена* - [[Жил Верн]] - 1873.]] 
*'Авантура**, **авантуристички жанр** или **авантиристички роман''', е фикција (измислен расказ/ приказна) која најчесто вклучува патешествија или настани кои се испреплетени со опасност, или пак му создаваат на читателот чувство на возбуда.

## Историја
Во воведот на „Енциклопедија на авантуристичката фикција“, Дон Дамаса го дефинира жанрот како:

Дамаса дополнително тврди дека авантуристичките приказни го ставаат во фокус елементот на опасност. Така, тој илустрира дека романот „Приказна за два града“ на Дикенс е авантуристички бидејќи вклучува опасност во која е вклучен главниот лик, а додека пак романот „Големите исчекувања“ од истиот автор не е авантуристички бидејќи опасноста во која Пип се наоѓа е само инструмент за да се развие приказната.

Авантурата е честа тема во книжевноста уште од раните денови на пишаната фикција. Така, делумно раните романтичарски дела биле авантуристички.

Историјата и настаните ја одржала авантурата како жанр во живот. Од средината на 19 век па навака, кога започнала масовната писменост и книжевност, авантурата станата популарен жанр. Иако не била искористена максимално, авантурата забележала примени во минатото. Така од приказни поврзани со витези и митски суштества, денес вклучува и разузнавачки и технолошки елементи.

Авантурата често се совпаѓа и со другите книжевни жанрови, како на пример воени романи, криминалистички романи, морепловски романи, разузнавачки романи, научна фантастика и фантазија (пример се делата на Џ. Р. Р. Толкин)  Сепак, не сите вакви романи се авантури.

## Поврзано

*Книжевност
*Книжевен жанр

## Наводи


## Надворешни врски
* Развојот на авантурата во книжевноста и животот ,
Вестгејт (Најроби)

**Трговскиот центар Вестгејт** е трговски центар што се наоѓа во населбата Вестлендс во Најроби, Кенија. Првпат бил отворен во 2007 година. Терористичкиот напад врз трговскиот центар од 2013 година резултирал со смрт на најмалку 67 лица, вклучувајќи и четворица напаѓачи, и 175 повредени. На крајот од нападот, трите ката на трговскиот центар се урнале. 

Центарот бил реновиран и повторно отворен на 18 јули 2015 година со намалена површина. Во тек е реконструкцијата на остатокот од трговскиот центар. 

## Преглед
Петкатниот трговски центар бил отворен во 2007 година на површина од 33,000 m2 каде биле сместени повеќе од 90 продавници. Киното „Планета Медија“ и познатиот трговски ланец Накумат имаат свој простор во трговскиот центар. Другите големи продавници ги вклучуваат: „Мистер Прајс“, „Арткафе“ и банката Баркли на приземјето, како и казиното „Милионери“ на вториот кат. Меѓу другите фирми кои држат свои продавници во Вестгејт се и меѓународните брендови: Adidas, Бата, Конверс, Федекс и Самсунг. 

Луксузниот трговски центар беше популарен меѓу потрошувачите во Кенија, како и меѓу странските официјални претставници. 

## Нападот од 2013 година
мини|200x200пкс| Трговскиот центар на 23 септември 2013 година
На 21 септември 2013 година, група од 4 терористи поврзани со милитантната група ел-Шабаб, во нападот раниле и убиле клиенти, вработени и посетители во трговскиот центар Вестгејт, користејќи огнено оружје и рачни гранати. Најмалку 68 лица биле пријавени како убиени, и повеќе од 200 повредени. Терористите држеле како заложници многу клиенти и биле потребни четири дена да се стави крај на нападот. До 25 септември, три ката на трговскиот центар се урнале. 

## Повторно отворање
Трговскиот центар повторно бил отворен на 18 јули 2015 година. Делови од трговскиот центар кои биле тешко оштетени во терористичкиот напад, претрпеле дополнителна реконструкција и останале затворени до 2018 година. Правните постапки со осигурителот ја одложилеа реконструкцијата. Околу 90% од претходните закупци на простор во Вестгејт го задржале својот закуп, а ИРГ, израелска безбедносна компанија, била ангажирана за обука на новиот безбедносен персонал на трговскиот центар.  

Повторното отворање на трговскиот центар се соочил со мешани реакции. Некои го поздравиле како демонстрација на еластичност на Најроби, додека други го критикувале како непочитување на жртвите, посочувајќи дека наместо тоа треба да се претвори во спомен-центар или место за богослужба.  

## Поврзано

* Список на трговски центри во Кенија 
* Исламски тероризам 

## Наводи

Категорија:Координати на Википодатоците
Категорија:Трговски центри во Кенија
Мистерија (жанр)

[мини|Романи од [Агата Кристи]]
**Мисерија** — книжевен жанр кој вообичаено вклучува мистериозна смрт/ околност или криминал кои треба да се разрешат. Често со затворен круг на осомничени, каде секој осомничен има разумен мотив или разумна можност за да стори криминален акт. Главниот лик најчесто би бил детектив или инспектор, кој на крај би ја разрешил мистеријата со логичка дидактика на приложените факти кои се прикажани на читателот.

Мисеријата може да вклучи и натприродна мисериозна околност/ настан каде решението не мора да има логика па дури и криминално дејство. Оваа употреба била карактеристична за „фикцијата палп“ (палп-фикшн, *pulp fiction*) во 1930-те и 1940-те. Во тоа време таквите раскази наведувале дека мистериите биле посложени за разрешување.

## Почетоци
Мистеријата како жанр е релативно млада во книжевноста. Таа почала да се развива во раниот 19 век. Со подемот на писменоста помеѓу општата маса луѓето станале поиндивидуални во нивното размислување. Како што луѓето станувале поиндивидуални, тие развиле почит за човековиот разум и можноста да се разрешуваат проблеми.

Причината поради која мисеријата не била позната пред 1800-те можеби лежи во фактот што во тоа време немало вистински полициски сили. Пред Индустриската револуција, многу градови имале констабли или ноќни чувари. Секако, констаблите биле свесни за секој граѓанин во населеното место и криминалот бил брзо разрешен или би бил оставен неразрешен. Како што градовите се зголемувале со население, полициските сили станувале институционализирани и потребата за основање детективи била реализирана. Тоа можеби е и мотивацијата за развојот на мисериите како посебни романи.

Рано дело на мистерија е на пример „Госпоѓицата Скидери“ од Ернест Теодор Хофман, дело кое имало влијание врз „Убиство во улицата Морг“ од Едгар Алан По (1841). Артур Конан Дојл во 1887 година го претставил својот лик Шерлок Холмс. Жанрот се развил масивно на почетокот на 20 век. Нешто подоцна, во 1920-те Агата Кристи и нејзините дела придонеле за понатамошен развој на жанрот.

## Класификација
Во зависност од природата на приказната, мистериите може да се поделат на аматериски детективски романи, детективски романи, пријатна мистерија, разузнавачки роман, груби детективски романи, историска мистерија, трилери и слично.

## Наводи

## Надворешни врски
* Mystery Weekly Magazine, списание за криминалистички и мистериозни кратки раскази.

Категорија:Книжевни жанрови
Голман (фудбал)

десно|мини| Голман во акција.
Во фудбалот, секој тим на теренот има само еден **голман**, чија главна улога е да го чува голот. Тој е единствениот играч на кој му е дозволено да игра со раката или дланката, но само во просторот предвиден за тоа, во шеснаесетникот. За време на натпреварот, секој тим *мора* да има голман на голот, без разлика на ситуацијата на теренот. Причини за губење на голманот може да бидат:

* исклучување на голманот: тогаш голманот ќе го замени играч од клупата, а потоа ќе застане на голот. Доколку сите замени се веќе извршени, еден од играчите во поле ќе застане помеѓу стативите. 
* Повреда на голманот: повредениот голман ќе биде заменет од резервниот голман, доколку на клупата екипата има резервен голман и ако не бидат потрошени сите замени. Доколку, на клупата нема резервен голман или сите замени се веќе извршени, еден од играчите во поле ќе застане помеѓу стативите.

## Ракување со топката
За разлика од другите играчи на теренот, на голманите им е дозволено да ја допираат топката со кој било дел од телото, *вклучувајќи ги рацете и дланките*. Но, постојат ограничувања и за нив:

* Употребата на рацете е дозволена само во сопствениот шеснаесетник. 
* Голманите не смеат да ги користат своите раце ако: 
** Еден од соиграчите ја подава топката кон голманот со нога 
** Еден од соиграчите ја контролира топката со ногата 
** Еден од соиграчите ја подава топката до голманот директно од аут 
* ФИФА наложува дека, поради динамичноста на играта, на голманот не му е дозволено да ја држи топката во рацете повеќе од шест секунди. 
* Голманите не смеат да ја земат топката во своите раце, ако некој од соиграчите намерно ја допре со нога, сè додека не ја допре некој противник или некој соиграч не ја врати со главата или градите. Истото правило важи ако голманот ја испушти топката од рацете. Доколку голманот ги прекрши овие правила, судијата ќе досуди индиректен удар.

## Опрема
Голманите мора да носат опрема што јасно ги разликува од соиграчите, противниците и судиите на теренот. Повеќето голмани, исто така, користат голмански ракавици, кои служат за да ги заштитат дланките и подобро да се справат со топката.

## Најдобри голмани на [[Светско првенство во фудбал|Светското првенство]]
ФИФА *го* прогласува најдобриот голман на секое светско првенство, покрај ова, голманот може да биде прогласен и за најдобар играч на првенството, како и за златна топка. Ова му се случило на Оливер Кан, голманот на германската фудбалска репрезентација на СП 2002 година.

Од 1994 година. Започнала да се доделува наградата за најдобар голман на Светското првенство, *наградата Јашин*,во чест на Лав Јажин. 

Признанието Јашин било за првпат доделено во 1994 година. 

## Надворешни врски

Категорија:Фудбалски позиции
Категорија:Фудбал
Категорија:Спорт
Категорија:Фудбалски голмани
Суперкуп на Италија

**Суперкуп на Италија** () е годишно фудбалско натпреварување што најчесто се одржува една недела пред почетокот на секоја сезона во Италија. Натпреварот се игра помеѓу победникот на Серија А и освојувачот на Купот на Италија од претходната сезона. Доколку еден ист клуб ги освои двете натпреварувања, тогаш финалистот на купот добива право да учествува во Суперкупот на Италија. Оваа ситуација до сега се случила 7 пати: во 1995, 2000, 2006, 2010, 2015, 2016, 2017 и 2018 година.

Во Суперкупот на Италија се игра еден натпревар, кој низ историското минато најчесто се играл на стадионот на победникот во Серија А. Некои натпревари се одиграле и надвор од границите на Италија во странство. Така на пример во 1993 и 2003 година натпреварот се одиграл во САД, во градовите Вашингтон и Ист Ратерфорд, потоа натпреварот во 2002 година бил одигран во Триполи, Либија, во 2009, 2011 и 2012 година на стадионот Птичјо гнездо во Пекинг, во 2014 и 2016 година во Доха, Катар и во 2015 година на Стадионот Шангај во градот кој го носи истото име.

Јувентус е најуспешниот клуб со 9 освоени титули. Тие го добиле и последното издание одиграно на 20 јануари 2021 на стадионот Мапеи, во кое го победиле  со 2-0.

## Победници

## Успешност по клубови

## Стрелци во Суперкупот на Италија

## Белешки

## Наводи

## Надворешни врски
* Суперкуп на Италија на rsssf.com

Категорија:Фудбалот во Италија
Категорија:Спорт
Категорија:Италија
Старо Село (Црвена Вода)

**Старо Село** — археолошко наоѓалиште во селото Црвена Вода во областа Дебрца. Претставува средновековна населба со црква и некропола. Се наоѓа на околу 3&nbsp;км северозападно од селото, по патот за Малесија. Претставува напуштено село во кое се идентификуваат урнатини од две цркви, како и обележја на селските гробишта.

## Поврзано
*Црвена Вода;
*Список на археолошки наоѓалишта во Дебрца;
*Список на средновековни некрополи во Македонија.

## Наводи

Категорија:Црвена Вода (Охридско)
Врбица (Арбанашко)

**Врбица** — археолошко наоѓалиште во кумановското село Арбанашко. Претставува средновековна некропола. На 500&nbsp;м од маалото Врбица, во нивата на еден жител се пронајдени камени плочи од гробни конструкции.

## Поврзано
*Арбанашко;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Арбанашко
Блатец (Бајловце)

**Блатец** — археолошко наоѓалиште во кумановското село Бајловце. Претставува средновековна населба и некропола. На левиот брег на суводолицата Стеванце, околу 1,5&nbsp;км југозападно од селото во нивите на двајца жители, спорадично се среќаваат фрагменти од керамички садови и градежен материјал. Присуството на големи камени плочи упатува на постоење на некропола.

## Поврзано
*Високо — градиште од средниот век;
*Далјан Бозовиќ — средновековна некропола;
*Рамњанска Драка — средновековна населба;
*Бајловце;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Бајловце
Крунисување

[десно|мини|300x300пкс| Крунисување на [Цар Душан во Скопје за Цар на Србите, Грците и Бугарите ]]
**Коронацијата** или **крунисувањето** е церемонија што означува предавање на владеачката власт со ставање круна на главата на монархот .За монархот кој ќе ја помине церемонијата на крунисување се вели дека е *крунисан* . Покрај самиот чин на поставување круна на главата на монархот, церемонијата на крунисувањето на христијанските монарси честопати вклучува  и миропомазание . За време на церемонијата на монархот му се предава остатокот од регалијата, на пример жезло. Сите овие предмети се од големо историско и религиско значење.

## Крунисување и владеачко право
Крунисувањето најчесто не е потребно за лицето што легално го наследило престолот да владее или да се смета за легален монарх. Многу монарси или не владееле доволно долго за да организираат церемонија на крунисување или не смееле да бидат крунисани, на пример за време на окупацијата на земјата, Едвард В. Јорк владеел само два месеци и немал време да се круниса, но тој несомнено бил монарх. Меѓутоа, по австроунгарскиот договор, односно воспоставувањето на двојна монархија помеѓу Австрија и Унгарија, австрискиот цар морал да биде крунисан за унгарски крал за да можел да ја преземе власта над Унгарија.

## Крунисувањето денес
[десно|мини|292x292пкс| Крунисување на [Елизабета II|Елизабета Втора и принцот Филип ]]
Во христијанските кралства и царства, крунисувањето некогаш било важна церемонија што значела признавање и прифаќање на една личност за легитимен монарх. Крунисувањето како такво се задржало само во Обединетото Кралство, каде што монархот сè уште е формално крунисан. Монарсите на другите земји се откажале од таа церемонија и го означиле пристапувањето кон престолот само со многу поедноставна церемонија на востоличување.

Монархот не е крунисан во Шведска од 1873. година. Шпанските монарси имаат церемонија која е наречена крунисување, но за време на таа церемонија круната повеќе не се става на главата на монархот, туку е истакната само на олтарот. Од друга страна, Белгија никогаш немала круна.

## Поврзано

* 
* Абдицирање

Категорија:Членови на кралски семејства
Категорија:Монархии
Гробишта (Војник)

**Гробишта** или **Гробље** — археолошко наоѓалиште во кумановското село Војник. Претставува тумул од железното време и средновековна некропола. На околу 500&nbsp;м јужно од селото се наоѓаат денешните гробишта, сместени на зарамнета тераса што се издига над коритото на реката Пчиња, од левата страна. Во 1964/65 година мештаните, правејќи простор за трпеза, потребна за погребните обичаи, уништиле тумул што бил подигнат на работ на терасата. Поточно, отстранет е насипот повеќе од половина и зарамнет е до нивото на теренот. Со овие работи, според исказите на учесниците, веднаш под површината биле уништени гробови со инхумирани покојници директно закопани и без гробни конструкции, а во основата на централниот дел нашле керамичко сатче (урна) и украсни предмети од бронза (цевчиња од ѓердан и повеќе висулци во облик на двоен лабрис). Во 1966 година, Mузеjот од Куманово извршил заштитно ископување на преостанатиот дел од тумулот што овозможило да се одредат неговите приближни димензии (пречник од околу 15&nbsp;м и височина од 2&nbsp;м), а истовремено да се откријат 10 гроба со инхумирани покојници, директно закопани во насипот на тумулот, со насоченост запад-исток, без гробни прилози. Од неколкуте фрагменти од керамички садови најдени во насипот е пронајдено дека се работи за гробови од времето на доцното средновековие. Наодите се чуваат во Народниот музеј во Куманово.

## Поврзано
*Петриково — населба и некропола од римското време;
*Војник;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Војник (село)
Далјан Бозовиќ (Бајловце)

**Далјан Бозовиќ** — археолошко наоѓалиште во кумановското село Бајловце. Претставува средновековна некропола. На 2&nbsp;км североисточно од селото, во реонот на истоименото маало, од левата страна на патот за Дејловце има остатоци од гробови градени од камени плочи - тип циста.

## Поврзано
*Блатец — средновековна населба и некропола;
*Високо — градиште од средниот век;
*Рамњанска Драка — средновековна населба;
*Бајловце;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Бајловце
Мидел (Бељаковце)

**Мидел** — археолошко наоѓалиште во кумановското село Бељаковце. Претставува средновековна црква со некропола. Во непосредната близина на маалото Калиманци, се гледаат грамади од градежен камен и плочи.

## Поврзано
*Еленец — населба од римското време;
*Мало Градиште — утврдена населба од римското време;
*Св. Петка — средновековен сакрален објект;
*Бељаковце;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Бељаковце
Гробишта (Кучкарево)

**Гробишта** — археолошко наоѓалиште во кумановското село Кучкарево. Претставува средновековна некропола. На јужниот раб на селото крај селските гробишта се гледаат големи камени плочи од гробни конструкции.

## Поврзано
*Кучкарево;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Кучкарево
Парма

**Парма** (   ) — познат град во Италија . Парма е исто така втор по големина град во провинцијата Емилија-Ромања во северниот дел на државата и главен град на истоимената област Парма .

Парма е позната по својата архитектура и силната традиција во земјоделството и прехранбената индустрија. Универзитетот во Парма  е еден од најстарите во Италија.

Познат фудбалски клуб кој доаѓа од овој град е ФК Парма .

## Потекло на името
Името на градот е поврзано со името на староримскиот штит - Парма. Првично така бил именуван потокот, кој денес го дели градот на два дела, и кој е толку мал што се суши во поголемиот дел од годината.

## Географија
десно|мини|270x270пкс| Плоштад Гарибалди во стариот град
десно|мини|270x270пкс| Парма ноќе - најпознатиот градски мост
десно|мини|270x270пкс| Дуждев парк
десно|мини|270x270пкс| Градски специјалитет - Тортилин d'Erbeta
Парма се наоѓа на преминот од централна кон северна Италија . Градот се наоѓа на 470 км северно од главниот град Рим и 125 км југоисточно од Милано .

### Релјеф
Градот е во рамничарско подрачје, најсеверните планини на Апенините се релативно близу до градот.

### Клима
Климата во Парма е изменето континентална клима со забележително влијание од Средоземното Море. Затоа, во лето е многу топло, а снегот е вообичаен во зима и е многу ладно во споредба со поголемиот дел од јужна Италија .

### Вода
Парма се наоѓа на потокот со исто име, кој е толку мал што често се суши. Реката По, како прва голема река, се наоѓа на 20 км северно од градот.

## Популација
Според резултатите од пописот во 2011 година, во општината имало 175.895 жители.

## Стопанство
Парма е голем индустриски центар со високоразвиена прехранбена индустрија. Најголемиот индустриски гигант од Парма е млечната индустрија „ Пармалат “, позната низ целиот свет. Важноста на градот како светски важен центар на прехранбената индустрија може да се види од фактот дека Парма е седиште на Европскиот орган за безбедност на храна.

## Знаменитости

* катедрала со дела од Антонио Кореџо  
* крстилница од 1196 година е еден од најзначајните средновековни споменици во Европа 
* црквата Свети Јован е изградена помеѓу 1498 година година и 1510 година година. Има барокна фасада. 
* Манастирот Свети Павле 
* Музеј Ломбардија

## Познати луѓе од Парма

* Бернардо Бертолучи 
* Џузепе Верди 
* Артуро Тосканини 
* Антонио да Кореџио 
* Микеланџело Анселми

## Градови партнери

* Вормс
* Шиџаџуанг
* Бург ан Брес
* Тур
* Љубљана
* Сегед
* Монктон
* Гвадалахара

## Галерија

Податотека:I-PR-Parma03.JPG|Градска катедрала
Податотека:Il campanile del Palazzo del Governatore.jpg|Гувернерската палата ноќе
Податотека:Battistero di Parma - Vista Ingresso.jpg
Податотека:Palazzo della Pilotta, Parma 2002.jpg|Фарнезиска палата


## Наводи

## Надворешни врски

*  
*  
* „Најдоброто од Парма  “ 
* Поглед на градот од сателитот (Google Earth) 
* 360 ° Фотографии од градот

Категорија:Емилија-Ромања
Категорија:Градови во Италија
Категорија:Статии што бараат повеќе извори
Категорија:Сите статии со непотврдени изјави
Категорија:Градови во Емилија-Ромања
Стара Црква (Довезенце)

**Стара Црква** — археолошко наоѓалиште во кумановското село Довезенце. Претставува праисториска населба, доцноантичко утврдување и средновековна црква со некропола. Се наоѓа на 17&nbsp;км источно од Куманово, на високата тераса над левиот брег на Крива Река, издолжена во правец запад-исток. Пристапна е од јужната страна преку седлото што ја поврзува со нејзиниот матичен рид Јеленец. Приближно на средината, на највискоте позиции на теренот има урнатини од еднокорабна црква со мали димензии, позната под името Св. Ѓорѓи. Околу неа на места се распознаваат масивни плочи и вертикално поставени камени блокови, што упатува на присуство на некропола. Северно од црквата, под работ на висорамнинката се гледаат остатоци од одбранбен ѕид, ѕидан од камен и варов малтер, во доцноримска техника. На површината има сосема мал број археолошки остатоци, и тоа главно фрагменти од градежна керамика. Од наоѓалиштето потекнуваат три латински натиписи од кој еден посветен на тракиското божество Збелтиурд, а најдени се и фрагменти од праисториски керамички садови.

## Поврзано
*Довезенце;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Довезенце
Св. Троица (Карабичане)

**Св. Троица** — археолошко наоѓалиште во кумановското село Карабичане. Претставува средновековна црква и некропола. На јужниот раб на селото, во нивата на еден жител се среќаваат фрагменти од покривни ќерамиди, множество градежен материјал и големи камени плочи, што укажува на сакрален објект со некропола.

## Поврзано
*Кулица — градиште од римското време;
*Маслинке — средновековна црква;
*Карабичане;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Карабичане
Еден осуденик на смрт побегна (филм)

**Еден осуденик на смрт побегна или ветрот дува како што сака** (француски: *Un condamné à mort s'est échappé (ou le vent souffle ou il veut)* - француски филм од 1956 година, во режија на Робер Бресон (Robert Bresson), кој е автор и на сценариото. Филмот е заснован врз мемоарите на Андре Девињи, припадник на француското движење на отпорот. Главните улоги ги толкуваат: Франсоа Летерје (François Leterrier), Шарл Ле Кленш (Charles Le Clainche), Морис Берблок (Maurice Beerblock), Ролан Монод (Roland Monod), Жак Ерто (Jacques Ertaud), Жан Пол Делумо (Jean Paul Delhumeau) итн. Според критичарите, ова е најдобриот филм на Бресон кој во 1957 година ја освоил наградата за режија на Канскиот фестивал.

## Синопсис
Во 1943 година, во Лион е уапсен Фонтен (го игра Летерје), член на француското движење на отпорот. На патот до затворот, тој се обидува да побегне, но веднаш е фатен. По пристигнувањето во затворот, тој веднаш прави планови како да побегне. За таа цел, тој веднаш се запознава со другите затвореници, кои му даваат корисни совети, го охрабруваат и му помагаат на различни начини. Затвореникот Орсини му се придружува во подготовките за бегство, но еден ден го стрелаат, па Фонтен мора да продолжи сам. Пред крајот на подготовките, тој е осуден на смртна казна, а во неговата ќелија пристигнува младиот затвореник Жост (го игра Ле Кленш) за кого Фонтен не е сигурен дали да му каже за планот. Сепак, тој го поведува Жост со себе и двајцата успеваат да побегнат од затворот.

## Наводи

Категорија:Француски филмови
Категорија:Филмови од 1956 година
Категорија:Филмови на француски јазик
Категорија:Црно-бели филмови
Категорија:Филмови на Робер Бресон
Категорија:Филмови за Втората светска војна
Категорија:Филмови чие дејствие се одвива во Лион
Категорија:Филмови за затвореници
Категорија:Филмови на Робер Бресон
Категорија:Филмови со Франсоа Летерје
Категорија:Филмови со Шарл Ле Кленш
Категорија:Филмови со Жак Ерто
Категорија:Филмови со Морис Берблок
Категорија:Филмови засновани на книги
Кога ќе ги слушнеш камбаните

**„Кога ќе ги слушнеш камбаните“** (хрватски: *Kad čuješ zvona*) — југословенски филм од 1969 година, во режија на Антун Врдољак, кој е автор и на сценариото, засновано врз книгата „Воен дневник“ на Иван Шибл. Главните улоги ги играат: Борис Бузанчиќ, Павле Вуисиќ, Фабијан Шоваговиќ, Ивица Видовиќ, Бранка Врдољак, Вања Драх, Антун Налис и Изет Хајдархоџиќ. Сценографијата е дело на Жељко Сенечиќ, за монтажата била задолжена Радојка Танхофер, Франо Водопивец бил снимател, а музиката е дело на Анѓелко Клобучар. Ова е вториот филм на Врдољак, кој се истакнал како еден од водечките хрватски режисери во тој период, а според многу критичари, ова е најдобриот хрватски филм за Втората светска војна. Филмот бил награден со Големиот сребрен медал на филмскиот фестивал во Москва, како и со две „Златни арени“ на фестивалот во Пула (Дворник за улогата на Кубура и Франо Водопивец за камера), каде ја освоил и наградата на публиката „Елен“.

## Содржина
Дејствието на филмот се случува во Банија, на почетокот на Втората светска војна. Во три соседни села живеат луѓе со различна националност и вероисповед и меѓу веднаш се раѓа непријателство. Нивните несогласување го попречуваат организирањето на движењето на отпорот против окупаторот и затоа од Загреб доаѓа партизанскиот комесар (го игра Бузанчиќ) кој треба да ја смири состојбата. Тој наското согледува дека неговите ставови за револуцијата многу се разликуваат од реалната состојба во тој крај...

## Наводи

Категорија:Југословенски филмови
Категорија:Хрватски филмови
Категорија:Филмови од 1969 година
Категорија:Партизански филмови
Категорија:Филмови чие дејствие се одвива во Босна и Херцеговина
Категорија:Филмови за Втората светска војна
Категорија:Филмови на Антун Врдољак
Категорија:Филмови со Борис Бузанчиќ
Категорија:Филмови со Павле Вуисиќ
Категорија:Филмови со Фабијан Шоваговиќ
Категорија:Филмови со Ивица Видовиќ
Категорија:Филмови со Бранка Врдољак
Категорија:Филмови со Вања Драх
Категорија:Филмови со Антун Налис
Категорија:Филмови со Изет Хајдархоџиќ
Категорија:Филмови засновани на книги
Прабугарски календар

**Прабугарскиот календар** бил календарски систем користен од Прабугарите, полуномадски народ, со потекло од Средна Азија, кој од II век па наваму живеел во евроазиските степи северно од Кавказот и околу бреговите на реката Волга. Во 681 година, дел од Прабугарите се населиле на Балканскиот Полуостров и ја основале Првата Бугарска Држава.

Главниот извор на информации што се користи за реконструкција на прабугарскиот календар е краток препис од 15 век на црковнословенски наречен *[[Именик на бугарските ханови]]*, кој содржи 10 пара календарни термини. Дополнително, истиот датумски систем се користи во маргинална нота во ракопис од монахот Тудор Доксов од 10 век и во чаталарскиот натпис од бугарскиот владетел Омуртаг од IX век (вл. 814-831), кој исто така прикажува римско (ромејско) императорско датирање. (индикт). Според реконструираниот календар, Прабугарите користеле 12-годишен цикличен календар сличен на оној што го усвоиле туркиските народи од кинескиот календар, со *имиња* и *броеви* што се дешифрираат како на прабугарски јазик. Читањето, заедно со самата интерпретација на „цикличниот календар“, првично го предложил финскиот славист Јоосепи Јулиус Микола во 1913 година. Подоцна, имало различни модификации и елаборации во текот на 20 век од научници како Геза Фехер, Омелјан Прицак, Моско Москов и други научници. Петар Добрев, кој ја поддржува "иранската" маргинална теорија за потеклото на Прабугарите, тврди дека туркиските имиња на *животните* покажуваат дека туркиските народи ги позајмиле овие зборови од иранските Прабугари.

Реконструкциите се разликуваат малку, затоа што некои од имињата не се проверени, а точната форма на неколкумина е дискутабилна. Следниот список се заснова на описот на Моско Москов за просечното претежно толкување, како и на неговата сопствена реконструкција и ги зема предвид постојните несогласувања:

# Глушец (на прабугарски: *Сомор*) 
# Вол (на прабугарски: *Шегор*) 
# Несигурно, веројатно Тигар/Волк (На прабугарски: *Вер*?) 
# Зајак (на прабугарски: *Дван[ш]*) 
# Несигурно, веројатно Змеј (На прабугар: *Вер[ени]*?) 
# Змија (на прабугарски: *Дилом*) 
# Коњ (на прабугарски: *Имен[шегор]* ?) 
# Овен (На прабугар: *Теку[чимем]* ?) 
# Недокажан, веројатно Мајмун 
# Кокошка или петел (на прабугарски: *Тох*) 
# Куче (на прабугарски: Ет) 
# Свиња (на прабугарски: *Дохс*)

## Наводи и белешки

## Надворешни врски
* Компјутерски модел на бугарскиот календар и споредба со грегоријанскиот календар 
* Бугарски сонцов-јупитеров календар
* Статија за бугарскиот календар 
* Книга за Прабугарите 
* Еднажден 
* Перипетиите на календарот

Категорија:Прво Бугарско Царство
Категорија:Бугарска култура
Категорија:Поединечни календари
Преименување на туркменските месеци и денови, 2002

На 10 август 2002 година, Владата на **[[Туркменистан]] донела закон за преименување на сите месеци и повеќето денови во неделата.** Имињата биле избрани според државните симболи на Туркменистан, како што е опишано во *Рухнама*, книга напишана од Сапармурат Нијазов, првиот и единствен доживотен претседател на Туркменистан. Според документарниот филм на Арто Халонен, *Сенката на Светата книга*, турскиот стопанственик Ахмет Чалик се појавил со идеја да ги преименува месеците, бидејќи се обидувал да се здружи со Нијазов за да ги прошири своите деловни активности во земјата.

По донесувањето на законот, новите имиња биле користени во сите државни медиуми на Туркменистан. Публикациите на други јазици освен туркменскиот честопати ги користеле и новите имиња, особено оние што биле насочени кон рускојазичните граѓани на Туркменистан, со старото име понекогаш напишано во загради. Старите имиња на месеците сè уште се користеле во народниот говор.

Четири години по промената, Нијазов починаl во 2006 година. На 23 април 2008 година било објавено дека кабинетот на министрите на Туркменистан разговарал за враќање на старите имиња на месеците и деновите од неделата. Старите имиња конечно биле обновени во јули 2008 година.

Првичните месечни имиња биле земени од рускиот јазик. Усвоените туркменски имиња биле следниве: 

Изворните имиња на деновите во неделата доаѓаат од персискиот. Усвоените имиња биле следниве: 

## Поврзано

* Грегоријански календар

## Наводи

## Надворешни врски

* Месеците на Грегоријанскиот (христијански) календар на различни јазици 
* Деновите во неделата на различни јазици 
* Бердымухамедов велел вернуть старый календарь, Аркадий Дубнов, gundogar.org, 2008-04-25  

Категорија:Јазици во Туркменистан
Категорија:Поединечни календари
Фиренциски календар

**Фиренцискиот календар** се користел во Република Фиренца, во Средновековна Италија. 

Во овој систем, денот започнал на зајдисонце и завршил на следното зајдисонце. Повикувањето на настан „два часа во денот“ значело 2 часа по зајдисонцето. Затоа, датумот на Фиренцскиот календар е датиран во сегашниот датумски систем или следниот датум, на пр. 10 август на овој календар е 10 август на Фиренцискиот календар до зајдисонцето, по што 10 август на сегашниот календар е 11 август на фиренцискиот календар до полноќ (0:00 часот), по што датумите се синхронизираат на 11 август на двата календари. 

Годината започнувала на 25 март, Благовештението, а не на 1 јануари. Затоа, Фиренцискиот календар, заедно со оние на Пиза и Република Сиена, припаѓале на „*stile dell'Annunciazione*“ ("стилот на Благовештението"), за разлика од календарите на „*stile della Natività*“ („стилот на Рождеството“, која ја започнувал годината на Рождеството Господово (Божиќ) на 25 декември, на пример, календарите на Арецо, Асиси и Перуџа, во денешна Италија . 

Ова е причината што некои датуми имаат очигледна различност од една година. На пример, датумот на раѓање од 10 март 1552 година во Фиренца се претвора на 10 март 1553 година според сегашните сметања, ставајќи ја настрана горенаведената несовпаѓање во почетокот на денот. Започнувањето на годината на датум различен од 1 јануари бил вообичаен за време на средновековниот период: англиската година исто така започнувала на 25 март, до 1752 година; венецијанската година започнувала на 1 март, до 1522 година; и француската година на Велигден, до 1564 година (види почеток на годината). 

Италија била еден од ретките региони што веднаш се сменила од јулијанскиот календар во грегоријанскиот: 4 октомври 1582 година бил проследен со 15 октомври 1582 година, вториот датум бил првиот ден од новиот Грегоријански календар. 

## Поврзано
* Класичен римски календар 

Категорија:Италија во средниот век
ТВ Кочани

**Телевизија Кочани** или скратено **ТВ Кочани** — локална телевизија која ја покрива општината Кочани и околните општини Зрновци, Чешиново-Облешево и Виница. Постои од 90-тите години на минатиот век. Имаше прекин во нејзината работа во 2000-тите години, но таа потоа повторно стана активна. Нејзиното седиште се наоѓа во склоп на комплексот АСНОМ во Кочани.

## Надворешни врски

https://www.facebook.com/televizijakocani

https://www.youtube.com/user/TelevizijaKocani

Категорија:Телевизии во Кочани
Лос Транкос (поток)

мини|Лос Транкос
**Потокот Лос Транкос** (, од : препреки, говедарска ограда) е поток што тече северно од сртот Монте Бело близу североисточните падини на Сантакрушките планини. Лос Транкос се влева во потокот Сан Францискито покрај Стенфордовиот универзитет во Калифорнија, САД. Тој претставува природна граница меѓу окрузите Санта Клара (на југоисток) и Сан Матео (на северозапад).

## Наводи

Категорија:Реки во северна Калифорнија
Категорија:Сливно подрачје на Санфранцискиот Залив
Сан Францискито (поток)

мини|
**Потокот Сан Францискито** (, од шпански: мало Сан Франциско -- атрибутот ја означува големината на населбата во споредба со мисијата Свети Франциск Асишки) е поток кој се влева во југозападниот дел на Санфранцискиот Залив во Калифорнија, САД. Историски, тој бил познат како *Arroyo de San Francisco*, според името кое му го дал Хуан Баутиста де Анса во 1776 година. Потокот Сан Францискито тече низ градовите Портола Вали, Вудсајд, Менло Парк, Пало Алто и Источно Пало Алто. Тој ја означува границата меѓу окрузите Санта Клара и Сан Матео од местото каде во него се спојува притоката Лос Транкос до утоката во заливот.

## Наводи

Категорија:Реки во северна Калифорнија
Категорија:Сливно подрачје на Санфранцискиот Залив
Календарски софтвер

**Календарски софтвер** е софтвер што минимално им овозможува на корисниците електронска верзија на календарот. Покрај тоа, софтверот може да обезбеди книга за состаноци, именик и / или список со контакти. Овие алатки се во проширување на многу од одликите што ги нуди софтверот за управување со времето, како што се пакетите за додатоци на бироата и системите за автоматизација на компјутерските канцеларии. Календарот е стандардна одлика на многу PDA, EDA и паметни телефони и исто така на многу канцелариски апартмани за лични сметачи.

Софтверот може да биде локална апликација наменета за поединечна употреба (како што е наставката за Mozilla Thunderbird, Microsoft Outlook без Exchange Server, или Windows Calendar ) или може да биде мрежен пакет кој овозможува споделување на информации помеѓу корисниците (како што е Mozilla Sunbird, Календар на Windows Live, Календар на Google или Microsoft Outlook со опслужувач за размена).

## Особености
Во светот на бајките (ТВ-серија)

**Во светот на бајките** — серија на Македонска радио-телевизија од 1990-тите и почетокот на 2000-тите. Кратките епизоди се екранизација на најчесто помалку познати бајки од многу земји од светот. Првата сезона (1995) се состоеше повеќе од бајки од други земји, додека втората и третата сезона (1999 и 2000) беше со екранизација на македонски народни бајки. Беа снимени и прикажани околу триесетина епизоди во три сезони, во режија на Миле Грозданоски (1995 и 1999) и Томислав Алексов  (2000/2001) и сценарио на Владимир Плавевски, Татјана Гогоска, Велко Неделковски, Ана Шапкалиска, Владе Димовски и др. Најавната песна е отпеана од Маја Саздановска.

## Глумечка екипа
Дел од глумечката екипа биле:
* Ѓорѓи Колозов †
* Шенка Колозова
* Гоце Влахов †
* Дубравка Киселички
* Васил Шишков †
* Изабела Новотни
* Џемаил Максут †
* Александар Шехтански
* Славица Зафировска
* Бранко Ѓорчев †
* Рубенс Муратовски
* Игор Маџиров †
* Дејан Лилиќ
* Драган Спасов - Дац
* Тања Кочовска
* Борис Чоревски
* Раде Рогожаров
* Јосиф Јосифовски †
* Виолета Шапковска
* Кирил Андоновски
* Петар Мирчевски
* Димче Мешковски †
* Кирил Псалтиров †
* Мајда Тушар †
* Александар Микиќ
* Ана Левајковиќ
* Нино Леви
* Катерина Коцевска
* Игор Ангелов
* Драган Довлев
* Висар Вишка
* Јелена Жугиќ
* Диме Илиев
* Звездана Ангеловска
* Снежана Конеска Руси
* Јоана Поповска
* Олгица Христовска
* Петар Горко
* Томе Витанов
* Иван Каровски
* Владимир Ангеловски †
* Кирил Ќортошев †
* Ленче Делова
* Кирил Поп Христов
* Катина Иванова
* Соња Јачевска
* Светлана Кировска - Герасимова
* Душко Костовски †
* Снежана Стамеска
* Илко Стефановски †
* Синоличка Трпкова
* Маја Вељковиќ-Пановска
* Ацо Алексов †
* Сузан Акбелге
* Андријана Атанасова
* Филарет Атанасова
* Трајче Ѓоргиев †
* Роберт Ристов
* Душица Стојановска
* Катарина Илиевска
* Лазе Манасковски
* Катерина Крстева †
* Младен Крстевски
* Анче Џамбазова †
* Нада Гешоска †
* Екрем Хусеин †
* Менде Петковски
* Љубица Гојковиќ 
* Стево Спасовски †
* Анастас Тановски 
* Лазар Бараков
* Митко Апостоловски †
* Тони Михајловски
* Александар Џуровски

## Епизоди

## Надворешни врски
* Во светот на бајките на www.imdb.com

Категорија:Македонски телевизиски серии
Категорија:Македонски дела од 1995 година
Категорија:Македонски дела од 1999 година
Категорија:Филмови со Катерина Крстева
Категорија:Филмови со Шенка Колозова
Категорија:Филмови со Младен Крстевски
Руми календар

**Руми календар** (, „Римски календар“) — специфичен календар заснован на јулијанскиот календар кој официјално бил користен од Отоманското Царство по Танзиматот (1839) и од неговиот наследник, Република Турција до 1926 година. Тој бил усвоен за граѓански работи и бил сончев календар.

## Историја

Во исламското Отоманско Царство се користел религиозниот исламски календар, во кој деновите се нумерираат во секој циклус на месечевата фаза.

Во 1677 година, главниот благајник (турски: *Baş Defterdar*) Хасан-паша во времето на султанот Мехмед IV да ги поправи финансиските записи со изоставување на една година на секои 33 години, што произлегува од разликата помеѓу месечевите исламски и сончеви јулијански календари, што би било понатаму се користи за фискални цели.

За време на владеењето на султанот Махмуд I, 1740 година, март бил усвоен како прв месец од фискалната година за плаќање данок и справување со владините службеници, наместо Мухарам (првиот месец од исламската година) на предлог на дефтердарот Атиф Ефенди. Таквата година се нарекувала Марти година.

На предлог на дефтердарот Осман Ефенди, за време на владеењето на султанот Абдул Хамид I, примената на фискалниот календар била проширена на државните расходи и плаќања во 1794 година, со цел да се спречи прекумерното трошење заради долгата разлика помеѓу исламскиот и јулијанскиот календар.

Јулијанскиот календар, користен само за фискални цели од 1677 година, бил усвоен на 13 март 1840 година (1 март 1256; во 19 век разликата помеѓу јулијанскиот и грегоријанскиот календар била 12 дена), како дел од реформите во Танзиматот наскоро по доаѓањето на престолот на султанот Абдул Меџит I за официјален календар на сите граѓански работи, под името „Календар Руми“ (т.е. „римски“ календар, затоа што потекнува од византиското, односно Источното Римско Царство). Пребројувањето на годините започнало во 622 година, година на хиџра, кое е и датумот на започнување на исламскиот календар. Месеците и деновите на јулијанскиот календар биле искористени, а првиот месец од годината бил март. Во времето на донесувањето на календарот во 1840 година, разликата помеѓу исламскиот и грегоријанскиот календар била 584 години, до денес се спуштила на 579 година, но разликата помеѓу Руми и грегоријанскиот календар останала константна од 584 години.

За да се олесни претворањето, 13-дневната разлика помеѓу Руми и грегоријанскиот календар е избришана. јулијанскиот календар бил избришан, така што на 16 февруари 1332 година станал 1 март 1333 година (односно 1 март 1917 година).

Овој календар ќе го преживее исчезнувањето на Отоманското Царство за неколку години. Тој бил укинат за време на Републиката, со акт од 26 декември 1341 година АХ (1925) како дел од реформите на Ататурк и бил заменет со грегоријанскиот календар (т.е. била изедначена календарската ера).  

## Наводи

## Надворешни врски
*Interconvert Gregorian and Rumi dates

Категорија:Отоманска култура
Категорија:Календари
Советски календар

**Советскиот календар** — календар кој бил користен во СССР од 1929 до 1940 година.

Набргу по Октомвриската револуција од 1917 година, Ленин издал указ за промена на календарот во Русија од Јулијански во Грегоријански календар. Оваа промена значела прескокнување на денот од 1 до 13 февруари 1918 година.

## Петдневна недела

Со почеток на 1 октомври 1929 година, експериментално била воведена нова верзија на календарот. Според него, сите недели ќе имаат 5 дена, сите месеци 30 дена, а преостанатите пет дена во годината се вметнуваат како празници, и не припаѓаат на месеци или недели. Тие денови биле:

* Денот на Ленин по 30 јануари
* Денои на трудот, два дена по 30 април
* Денови на индустријата, два дена по 7 ноември
* Во престапни години, престапен ден после 30 февруари

Укинувањето на седумдневната недела во прилог на петдневната недела било делумно анти-религиозна мерка за укинување на неделата како христијански ден за одмор (според која таа наликува на францускиот револуционерен календар). Во петдневната недела, сите работници биле поделени во пет групи според бои (жолта, розова, црвена, виолетова, зелена), секоја група имала свој одмор, по боја. Намерата била да се подобри индустриската ефикасност со избегнување на постојан прекин на работниот циклус заради „генералниот“ неработен ден.

Иако работниците според новиот систем имале повеќе денови одмор (еден на пет дена наместо еден во седум), поделбата во пет групи го нарушило семејниот и социјалниот живот, што го направил календарот непопуларен. Покрај тоа, предвидената добивка за ефикасност како резултат на пократката недела не се остварила.

Се чини дека грегоријанскиот календар сè уште се користел во Советскиот Сојуз во овој период. Ова било потврдено со прегледот на датумите во дневниот весник *Правда*, официјалниот весник на Комунистичката партија, во кој во февруари 1930 и 1931 година имал 28 дена.

## Шестневна недела

Со почеток на 1 декември 1931 година, обновен бил западниот распоред на месеци. Петдневната работна недела била заменета со 6-дневна недела, со заеднички ден за одмор на секој 6-ти, 12-ти, 18-ти, 24-ти и 30-ти во месецот; 31-ви бил надвор од неделниот циклус и се варирал помеѓу работни и неработни денови, наместо 30 февруари, бил користен 1 март.

Во пракса, било тешко да се елиминира традицијата на одмор во денот на неделата. Работниците често одморале во недела и новите денови. Старата недела конечно била вратена во јуни 1940 година.

## Година

Бројувањето на годините не било променето, но има некои случаи кога годината се нарекува „*Деветта година на социјалистичката револуција*“ која започнува на 7 ноември 1917 година, што е видливо на врвот на сликата погоре, или само „... *година на револуција*“, делумно видлива на дното. Оваа фраза се појавувала до 1991 година, т.е. до колапсот на СССР.

Категорија:Советска култура
Категорија:Календари
Мечкин Поток (притока на потокот Сан Францискито)

мини|'''Мечкин Поток''' се спушта од врвот на фотографијата за да се придружи на '''потокот Мечкин Дол'''на дното на фотографијата, формирајќи го Крик Сан Францискито во биолошкиот резерват Џаспер Риџ, Универзитетот Стенфорд, Калифорнија.
**Мечкин Поток** () или **потокот Мечкин Дол** () е поток во должина од 10,6&nbsp;km кој тече во југоисточен правец. Изворот му е северно од врвот Сиера Морена во Сантакрушките планини, близу селото Кингз Маунтин во округот Сан Матео, Калифорнија, САД. Мечкин Поток тече низ гратчето Вудсајд, пред да се спои со потокот Корте Мадера. Со нивното спојување во биолошкиот резерват „Сртот Џаспер“ кај Стенфордовиот универзитет, тие постануваат потокот Сан Францискито.

## Наводи

Категорија:Реки во северна Калифорнија
Категорија:Сливно подрачје на Санфранцискиот Залив
Курдски календар

**Курдскиот календар** е календар што се користи во регионот Курдистан регион во Ирак заедно со исламскиот и грегоријанскиот календар. 

## Историја
Почетокот на календарот е означен со Битката во Нинива, освојување на Асирците од страна на Медијците и Вавилонците во 612 година п.н.е. Историски настан во историјата на Курдите што приближно одговара на основањето на Медиската империја. 

Иако календарот е официјално усвоен во ирачки Курдистан, неговата употреба е ограничена. Курдите во Иран го користат календарот опширно, бидејќи тој е скоро идентичен со иранскиот календар. Календарот не го користат Курдите во Турција и Сирија бидејќи е поврзан со курдскиот национализам и судири со официјалните државни календари. 

## Детали за курдскиот календар
Календарот е направен да се вклопи во градбите во општеството со тоа што ќе се подели во две сезони (лето и зима). Годината е поделена во четири сезони што се состојат од 12 месеци со секоја недела да има седум дена. Месеците што спаѓаат во летната сезона се долги 31 дена, додека месеците што спаѓаат во зимската сезона се долги 30 дена. Исклучок од ова е последниот зимски месец кој делува како престапна година и затоа варира помеѓу 29 и 30 дена. 

### Месечни имиња
Имињата за месеците често се изведени од настаните во општеството во тој месец 

## Наводи

### Библиографија

*   
*   
*   
*   
*       
*   
* 

Категорија:Календари
Корте Мадера (поток во округот Сан Матео, Калифорнија)

мини|Корте Мадера
**Потокот Корте Мадера** ( од шпанскиот збор за пилана) е поток во должина од 11,7&nbsp;km кој тече во северно-северозападен правец низ округот Сан Матео, Калифорнија, САД. Тој се влева во вештачкото Сиерсвилско Езеро, заедно со Мечкин Поток. Тие истекуваат како потокот Сан Францискито.

## Наводи

Категорија:Реки во северна Калифорнија
Категорија:Сливно подрачје на Санфранцискиот Залив